- Revelation
- <
- 11
- >

11
Kourerebayah Rou’ab
1 ✡ Ezk 40.3; Zec 2.1-2Imaibo fufufunen ana isikar ta tutukabe hibai hitu naatu hi’uwu, “Kwen God ana Tafaror Bar naatu sibor ana gem kufufunen, naatu sabuw kwafirenayah auman kwiyab. 2 ✡ Luk 21.24; Rev 13.5Baise seboseb tetenane hikuru’uru’um inihamiy, men inafufunimih, anayabin nati i Eteni Sabuw hitih. Naatu nati Ufun Sabuw boro sumar 42 wanawananamaim nati Tafaror Bar kakafiyin merarawat hinawas fufufur nare. 3 Naatu ayu boro fair au kourerebayah orot rou’ab anitih, i boro dawer faifuw hina’osen veya etei 1,260 wanawananamaim dinabatur hinao rerereb”.
4 ✡ Zec 4.3, 11-14Iti dinab orot rou’ab ana itinin i ai olive rou’ab naatu ramef rou’ab na’atube, mar tafaram etei ana Regah nanamaim tebatabat. 5 ✡ 2Sa 22.9; Psa 97.3Orot babin yait nasinaftobon biyababan baitihimih nabiwa’an, wairaf boro awahine natit hai rakit na’ar fufurih, orot yait biyababan baitihimih nabiwa’an ana morob boro iti na’atube namorob. 6 ✡ Exo 7.17‑20; 1Sa 4.8; 1Ki 17.1Iti orot hairi i fair hibai dinabatur hio’orereb ana veya, auyom mar boro hinahir toun men nayar, naatu fair hibai harew boro hinabotabir rara namatar, naatu sawow yumatah ta ta hinakokok sinaf mataramih boro hinasinaf hinamatar.
7 ✡ Dan 7.21; Rev 12.17; 13.7; 17.8Naatu hinaorereb nasasawar, sawaidab boro Sou Awan Wanu’uminane nayen baiyow nabusuruf nanunih hinatit na’asbunubunuwih hinamorob. 8 ✡ Luk 13.34Naatu biyah boro bar merar gagamin ef yanamaim hina’in, hai Regah hio’onafimaim. Sabuw nati bar merar gagamin wabin i Sodom o Egypt hai i’inan hiwabih. 9 Veya tounu naatu veya baikwafi’inin turin, sabuw tafaram ta ta, big ta ta, tur ta ta, biyah ta ta boro hinanuw biyah hina’itan naatu bow ya isan boro hinakwahir hina’in. 10 Tafaram ana sabuw boro orot rou’ab himomorob isan hinaru’ay hiniyasisir, turahinah bairi hai siwar hinafarambonen, anayabin iti dinab orot rou’ab i biyababan gagamin maiyow hibai hina tafaram wanawanan sabuw tutufin etei isah.
11 ✡ Ezk 37.5, 10Baise veya toun ana turin auman ufunamaim yawas ana’a’ar tainen Godane na biyah wanawanan run naatu himisir ah yan hibat. Naatu sabuw iyabowat hinuw hi’i’itih ana veya hai bir ra’at. 12 ✡ 2Ki 2.11Naatu orot fanan aumetawat maramaim dinab orot rou’ab isah eo, “Kwayen kwana iti’imaim!” naatu hai rakit sabuw hibat himtitiyih hiyen mar wakasakas wanawananamaim hirun. 13 ✡ Rev 6.12; 16.18Nati ana maramaim iriyoy fairin anababatun tit bar merar auwaraunane turin gurus. Sabuw etei 7,000 eas bunubunuwih himorob, afa morobo’e erebirubir merarayow mar ana God hitin. 14 ✡ Rev 9.12Bai’akir bairou’abin sawar, naatu bai’akir baitounin boro’omo natit!
Tour Bai Seven
15 ✡ Exo 15.18; Psa 10.16; Dan 2.44; 7.14Tounamatar bai seven ana tour babin niduw, naatu maramaim fanah gagamin maiyow tit hio, “Tafaram ana aiwob i na, it ata Regah ata God ana aiwobomih matar naatu i ana Roubinayan orot auman,
i boro tafaram nabonawiy wanatowan, wanatowan.”
16 Naatu regaregah ai’in nah 24 hai urama’ama’amaim hima’am God nanamaim yumatah aubabe hira’iy God hikwafir, 17 hio,
“Aki merarayow o abit, Regah God wanatowan.
O i boun, marasika!
Anayabin o a fair gagamin na’in ibai,
naatu ibusuruf sabuw kubobonawiyih!
18 ✡ Psa 110.5; 115.13; Rom 2.5; Rev 20.11-13Tafaram tutufin wanawanan Eteni Sabuw God men hisusu’ub yah so’ar naatu boun o ayaso’ar na.
Veya i na sabuw murubih baibabatiyih isan.
Akirwairafih, dinab oro’orot hai baiyan baitih isan.
Naatu o a sabuw iyab o wab hikakafiy hibowabow,
kikimin yen in gagamin.
Naatu sabuw iyab tafaram higugurus, i gurusih isan ana veya na tit!”
19 ✡ Hib 9.4; Rev 8.5; 15.5; 16.21Imaibo God ana Tafaror Bar maramaim botawiy naatu ana bar wanawanan omatanen ana mouw* obaibasit ark inu’in hi’itin, naatu namanamar bokiyakiyat, farafarar rouware, iriyoy me ibiguw, naatu toun kabay totomar tounabe yar re.

- Revelation
- <
- 11
- >

✡11.1: Ezk 40.3; Zec 2.1-2

✡11.2: Luk 21.24; Rev 13.5

✡11.4: Zec 4.3, 11-14

✡11.5: 2Sa 22.9; Psa 97.3

✡11.6: Exo 7.17‑20; 1Sa 4.8; 1Ki 17.1

✡11.7: Dan 7.21; Rev 12.17; 13.7; 17.8

✡11.8: Luk 13.34

✡11.11: Ezk 37.5, 10

✡11.12: 2Ki 2.11

✡11.13: Rev 6.12; 16.18

✡11.14: Rev 9.12

✡11.15: Exo 15.18; Psa 10.16; Dan 2.44; 7.14

✡11.18: Psa 110.5; 115.13; Rom 2.5; Rev 20.11-13

✡11.19: Hib 9.4; Rev 8.5; 15.5; 16.21

*11.19: obaibasit ark

© 2009 anonymous