- Romans
- <
- 16
- >

16
Sabuw Ta’ita’imon Hai Merarayow
1 Ayu akokok rubut Fibi Sensera ekaleisia isah bow ebibaisih isan anao kwananowar. 2 God ana sabuw merarayow gewasin taituwa kwabitih na’atube, Regah wabinamaim rubut ana merar kwanay kwanab. Naatu biyamaim baibais nakokok na’at kwanitin, anayabin i sabuw moumurih na’in ebibaisih, ayu auman.
3 ✡ Act 18.2Au merarayow abiyafar Priscilla naatu Aquila hairi isah, ayu bow turou’unah Keriso Jesu isan bairi abowabow. 4 Naatu morob hirib hai yawas hikwahir ayu tibibaisu. Men ayu akisu, baise Ufunane Ekaleisia etei auman i hai bowabow isan tibiyasisir.
5 Ekaleisia iyabowat nati hai baremaim bairi tibita’ay hai merar ayiy, naatu au of Epanetus auman ana merar ayiy. Anayabin Asia wanawanan i mat dogor baikitabir bai Keriso itumitum.
6 Mary auman ana merar ayiy, kwa isa bowabow gagamin maiyow ebowabow.
7 Merarayow ta enan au ofonah Jew orot rou’ab isah, Andronicus naatu Junia hairi bairi dibur ama’am isah. Iti orot rou’ab i tur abarayah etei wanawanahimaim hairi i hisu’ubih kwanekwan naatu i mat Kirisiyan himatarabo ayu.
8 Au merarayow enan au begon Ampliatus, Regah wabinamaim abiyabow.
9 Merarayow ta enan Regah ana bowabowayan orot wabin Urbanus isan, bow turat naatu au of Stachy isan.
10 Merarayow ta enan Apeles isan, iti orot i fokarih wanawanah run washamiyen hire Keriso isan ebiturobe. Merarayow ta enan iyabowat Aristobulus ana nibur wanawananamaim bairi tema’am isah.
11 Merarayow ta enan Herodion, Jew orot naatu enan Narsisas taintuwan bairi isah.
12 Au merarayow ta enan Traifena naatu Tryphosa hairi Regah ana bowabowamaim tebowabow isah.
Au merarayow ta au begon Persis isan, Regah isan bowabow gagamin ebowabow.
13 ✡ Mak 15.21Au merarayow ta abiyafar Rufus isan, Regah nowanamih rubin bai, hinah hairi, Rufus hinah, baise ayu auman hinai.
14 Au merarayow ta enan Asyncritus, Phlegon, Hermes, Patrobas, Hermas naatu Kirisiyan afa etei bairi isah.
15 Au merarayow ta enan Philologus, Julia, rubun Nereus hairi naatu Olympas, naatu God ana sabuw biyanamaim tema’am etei hai merar ayiy.
16 ✡ 1Cor 16.20; 1Pet 5.14Wanawanamaim ta’ita’imon tufuw ana karamamayenamaim kwanimerarayowbonen kwanama,
Keriso ana ekaleisia sabuw iti’imaim etei kwa a merar tiyiy.
Tur Yomanin
17 ✡ Mat 7.15; Tit 3.10Taitu abifefeyani, mata toniwa’an sabuw kousebayah naatu sabuw baitumatum gurusenayah naatu bai’obaiyen kwabaib isan tibibas isah. Nati sabuw i kwanahaiwih. 18 ✡ Php 3.19; 2Pet 2.3Anayabin sabuw iyab iti na’atube tisisinaf i men ata Regah Keriso isan tebowabowamih, baise i taiyuwih hai gewasin isan tebowabow. Hai tur mumunin naatu baifuwen turamaim sabuw bar ma’anih* sabuw makwaniyih dogoroh tibikwaris hai not tibikwakwaris. 19 ✡ Rom 1.8; 1Cor 14.20Kwa a baiten nowanowar isan sabuw etei hinowar, imih kwa etei isa ayu abiyasisir; baise akokok kwa etei gewasin isan ukwar hinarerekab, naatu kakafin kwanahaiw men ana ubar kwanab.
20 ✡ Gen 3.15Tufuw ana God boro’omo Satan an babanamaim nayai sikan nawasafut.
Manaw kabeber ata Regah Jesu’une kwa etei isa nama.
21 ✡ Act 16.1-2; 19.22; 20.4Timothy bow turou ana merarayow kwa isa ebiyafar, na’atube ayu taitu Lucius, Jason naatu Sosipater auman a merar tiyiy.
22 Ayu Tertius fef iti kirumayan kwa etei Regah wabinamaim a merar ayiy.
23 ✡ Act 19.22; 1Cor 1.14Gaius ana baremaim ayu ama’am, i kwa a merar eyiy, naatu ekaleisia iti ana baremaim tiruru’ay auman kwa a merar tiyiy.
Naatu Erastus bar merar ana kabay kaifenayan auman a merar eyiy, tai Quartus auman a merar eyiy. 24 “Manaw kabeber ata Regah Jesu Keriso’one kwa etei isa nama. Amen.† kirumayah iti tur ufibo tafan hiya’abar hikirum
Bora’ara’aten Ana Yoyoban
25 ✡ Rom 1.5; Eph 1.9; 3.5, 9; Col 1.26God ana merar tanay, anayabin i karam boro Jesu Keriso ana tur gewasin kwanonowaramaim nasinafi a baitumatum tafanamaim kwanabatkikin. Marasika anamaim iti tur wa’iwa’iramaim hibun wa’ir in. 26 Baise boun dinab orot hikirum naatu God wanatowanin ana obaiyunen tur etei i hina tibirerereb. Saise sabuw hinitumatum naatu Regah fanan hinabosiyasiyar. 27 God akisinamo isan i ukwarerekab ema’am, i akisinamo bora’ara’aten tanitin wanatowan Jesu Keriso wabinamaim! Amen.

- Romans
- <
- 16
- >

✡16.3: Act 18.2

✡16.13: Mak 15.21

✡16.16: 1Cor 16.20; 1Pet 5.14

✡16.17: Mat 7.15; Tit 3.10

✡16.18: Php 3.19; 2Pet 2.3

*16.18: sabuw makwaniyih dogoroh tibikwaris

✡16.19: Rom 1.8; 1Cor 14.20

✡16.20: Gen 3.15

✡16.21: Act 16.1-2; 19.22; 20.4

✡16.23: Act 19.22; 1Cor 1.14

†16.24: kirumayah iti tur ufibo tafan hiya’abar hikirum

✡16.25: Rom 1.5; Eph 1.9; 3.5, 9; Col 1.26

© 2009 anonymous