- Matthew
- <
- 16
- >

16
Sabuw Ukwa’ukwarih Jesu Hifefeyan Ina’inan Isan
(Mark 8.11-13; Luke 12.54-56)
1 ✡ Mat 12.38; Luk 11.16Pharisee naatu Sadducees afa hikok i Jesu hitikubibiruw, imih hina hio, “Aki akokok ina’inan ta marane ini’obaiyi saise anaso’ob o i anababatun God ana fair ibai.”
2 Baise Jesu iyafutih eo, “Rabirab mar ebiwuwun kwa’i’itin, boro kwanao, maras boro veya gewasin nayen. 3 Naatu mar auman gagub niwuwun naatu turin nafufurum kwana’itin boro kwanao, boun boro nayar. Kwa i gagub akisin ana itinin kwaso’ob boro kwanao, baise abisa iti boun temamatar hai yabih men karam boro kwanaso’ob.* hanef 2, 3 hairi tur afa’amaim Jesu ana tur iti i men tema’am. 4 ✡ Mat 12.39; Luk 11.29Mar iti boun ana sabuw hai fanasair naatu hai tafa’asar i ra’at, ina’inan isah tinunuwet. En! Baise ina’inan ta’imon ebi’obaiyi i Jonah ana i’inan.” Basit Jesu sabuw nati’imaim ihamiyih hima i sa’ab in.
Pharisee Naatu Sadducees Hai Yeast Ana Bai’obaiyen
(Mark 8.14-21)
5 Jesu ana bai’ufununayah harew kukuf hirabon hina rewan rounane hiyey ana maramaim, nuhih taseb hio, “It rafiy men ta tabai auman tarabonamih.” 6 ✡ Luk 12.1Jesu iten ya’ih eo, “Mata to niwa’an kwanakaifi gewas, Pharisee naatu Sadducee hai yeast isan.”
7 Naatu bai’ufununayah taiyuwih hibabatiy hio, “It rafiy baina’e tanan isan ma eo?”
8 Jesu abisa isan hio i naniyan bai, imih ibatiyih, “Aisim rafiy ta baina’e tanan isan taiyuw kwakasiy kwama kwabibabatiyi? Kwa a baitumatum i kikimin anababatun. 9 ✡ Mat 14.17-21A not boro’ika kwarisin ema’am. Sabuw etei 5, 000 rafiy fafar faive’imo imaim abituwih isan nuhi bur? naatu kwaso’ob sakasak etei bai’ab kwaiwanfoten? 10 ✡ Mat 15.34-38Na’atube rafiy sevenimo sabuw 4, 000 abituwih sakasak etei bai’ab kwaiwanfoten? 11 Aisim a not boro’ika hikwaris ayu rafiy isan ao kwararouw, en baise Pharisee naatu Sadducee hai yeast isan kwanakaifi gewasomih ao.” 12 Imaibo bai’ufununayah naniyan hibai, Jesu i men yeast maiyow rafiy wanawanan teyai’iyai isan matah toniwa’anamih, baise Pharisee naatu Sadducee hai bai’obaiyen isan matah toniwa’an.
Peter Jesu Isan Kurereb
(Mark 8.27-30; Luke 9.18-21)
13 Jesu na Caesarea Philipi wanawananamaim titit ana veya, ana bai’ufununayah ibatiyih, “Sabuw Orot Natun isan mi’itube teo kwanonowar?”
14 ✡ Mat 14.1-2; Mak 6.14-15; Luk 9.7-8Hiya’afut hio, “Sabuw afa i teo John Baptist, afa Elijah, afa i Jeremiah, naatu afa teo i dinab orot ta.”
15 Ana bai’ufununayah ibatiyih eo, “Bo kwa ayu isau i mi’itube kwa’o?”
16 ✡ Jn 6.69Simon Peter iya’afut eo, “O i God Tafa eof nowah† Roubinen teten 20 tur ta’imon inu’in God ma’ama wanatowanin Natun.”
17 ✡ Gal 1.15-16Jesu iya’afut eo, “Simon, Jonah natun abigegewasini. Anayabin nati tur anababatun i men orot ta biyanane na irererebamih, baise marane Tamai mutufor o it. 18 ✡ Jn 1.42; Eph 2.20Imih a tur ao’owen o i Peter.‡ Peter anayabin kabay, Iti kabay tafanamaim ayu boro au ekaleisia anawowab. Naatu morob ana fair boro men kafa’imo natafufur nare’emih. 19 ✡ Mat 18.18; Jn 20.23Ayu boro mar ana tufatan anit; abisa iti tafaramamaim kututufatan, maramaim boro ana tufatan. Naatu abisa iti tafaramamaim kururufam, maramaim boro ana rufam.” 20 Imaibo Jesu ana bai’ufununayah awah bofot eo, “Ayu i Tafau hi’of nowah§ Raubininenayan imih men yait ta ana tur kwana’owenamih.”
Jesu Ana Morob Isan Eo
(Mark 8.31–9.1; Luke 9.22-27)
21 Nati ana veya’amaim Jesu busuruf ana bai’ufununayah isah tur mutufor iuwih eo, “Ayu i anan Jerusalem ana tit biyababan gagamin maiyow boro anab, orot ai’in* ukwarih biyahine, Firis ukwarih naatu Ofafar Bai’obaiyenayah biyahine, hina’asabunu ana morob. Baise veya tounu ufunamaim morobone boro anamisir maiye.”
22 Peter bai hin nabinamaim eo, “Regah, iti na’atube men akokok isa namatar”.
23 Jesu tatabir Peter kwarar iu, “Au’uf kwen, Satan! O i kabay kiru nou kuyayare, anayabin o a not i men God enotanot na’atube kunotanotamih. O i orot babin hai notabe kunotanot.”
24 ✡ Mat 10.38; Luk 14.27Imaibo Jesu tatabir ana bai’ufununayah isah eo, “O yait inakok ayu airit namih, taiyuw ina kwahiri a onaf ina’abar ini’ufnunu airit tanan. 25 ✡ Mat 10.39; Luk 17.33; Jn 12.25Anayabin orot yait taiyuwin ana yawas isan ebowabow boro nikasiy.† men natita’urimih Baise orot yait ana yawas ayu isau ebi’inuw boro natita’ur. 26 ✡ Mat 4.8-9Tafaram wanawanan sawar tutufin etei ibai aur karam, baise inamomorob ana veya ana gewasin boro inab? En anababatun. Boro men kafa’imo nati sawaramaim a yawas inatubun inab maiye’emih. 27 ✡ Psa 62.12; Pro 24.12; Mat 25.31; Rom 2.6; Rev 22.12Anayabin Orot Natun i Tamah ana fair ana bonamanamarinamaim nan, ana tounamatar kakafiyih bairi, imaibo nati ana maramaim i boro orot babin hibowabow ana fofoninamaim hai baiyan nitih. 28 Anababatun a tur ao’owen, sabuw afa iti kwama tur kwanonowar boro morobo’e kwanama’am Orot Natun ni’aiwob maramaim nanan kwana’itin.”

- Matthew
- <
- 16
- >

✡16.1: Mat 12.38; Luk 11.16

*16.3: hanef 2, 3 hairi tur afa’amaim Jesu ana tur iti i men tema’am.

✡16.4: Mat 12.39; Luk 11.29

✡16.6: Luk 12.1

✡16.9: Mat 14.17-21

✡16.10: Mat 15.34-38

✡16.14: Mat 14.1-2; Mak 6.14-15; Luk 9.7-8

✡16.16: Jn 6.69

†16.16: Roubinen teten 20 tur ta’imon inu’in

✡16.17: Gal 1.15-16

✡16.18: Jn 1.42; Eph 2.20

‡16.18: Peter anayabin kabay,

✡16.19: Mat 18.18; Jn 20.23

§16.20: Raubininenayan

*16.21: ukwarih

✡16.24: Mat 10.38; Luk 14.27

✡16.25: Mat 10.39; Luk 17.33; Jn 12.25

†16.25: men natita’urimih

✡16.26: Mat 4.8-9

✡16.27: Psa 62.12; Pro 24.12; Mat 25.31; Rom 2.6; Rev 22.12

© 2009 anonymous