- Revelation
- <
- 21
- >

21
Jerusalem Boubun
1 ✡ Isa 65.17; 2Pet 3.13“Imaibo ayu mar boubun naatu tafaram boubun aitin. Mar wantoro’ot ma’am naatu tafaram wantoro’ot ma’am etei sawar, riy auman saki iwa’an. 2 ✡ Isa 52.1; 61.10; Hib 11.16; 12.22; Rev 3.12Ayu bar merar kakafiyin, Jerusalem boubun mar God biyanane tit re’er aitin, babitai tabin isan ti’abur aawan biyan baitubarin isan enan na’atube. 3 ✡ Lev 26.11-12; Ezk 37.27; Zec 2.10; 2Cor 6.16Naatu urama’amamaim fanan aumetawat anowar eo, ‘Boun God ana sabuw biyah i ana bar matar, naatu boro bairi hinama. I boro ana sabuw hinamatar naatu God taiyuwin boro hai God namatar bairi hinama. 4 ✡ Isa 35.10; 65.19; Rev 7.17maturih nasafamen. Nati’imaim morob boro men namatar maiye’emih, o yababan o rerey o baiyababan, anayabin marasika ana sawar i earuwasair sawar.’ ”
5 ✡ 2Cor 5.17Orot nati ana urama’ama’amaim ma’am, eo, “Ayu sawar etei asinaf tibiboubuh.” Imaibo eo, “Iti inakirum nara’iy anayabin iti tur i turobe naatu karam boro hinitumatum.”
6 ✡ Isa 55.1; Jer 2.13; Jn 7.37; Rev 1.8, 17; 22.17Ayu isou eo, “Sawar etei aisawar! Ayu i An naatu Yomanin, Busurufinayan naatu Baisawarinayan. Yait sikan namamamah ayu boro yawas ana harew buruburur aurin baiyan en anitin natom. 7 ✡ 2Sa 7.14; 1Ch 17.13; Psa 89.26-27Orot yait baiyow fokarin nabisnowah, i boro sawar etei ayu biyou’une nabow ayu i ana God naatu i boro ayu natu namatar. 8 ✡ Mat 25.41; Rev 20.15; 22.15Baise baiwawa’irayah, baitumatum atih, eteni, asbunuwenayah, baisesebarayah, farumayah, God ana baimataren sawar kwafirenayah, naatu baifufuwenayah etei, hai efan i wairaf fora’abin in ebitakir ana kukufamaim hinara’iy na’afufurih. Nati i morob bairou’abin.”
9 Tounamatar seven wanawanahimaim tounamatar bai seven tew seven yomanin ana sawow kakafih yumatah ta ta bobotanen isou eo, “Kuna ayu boro Babitai boubun Lamb aawan ani’obaiy ina’itin.” 10 ✡ Ezk 40.2Naatu Anun kakafiyin matou bora’ah tounamatar eabaru airi an oyaw gagamin manin na’in tafan atit, naatu tafaram kakafiyin, Jerusalem bar merar God biyanane re nan i’obaiyu. 11 ✡ Isa 60.1-2, 19God ana gewasin auman eargawu tafaram mamarakaw ana itinin i agim bonamanamarinabe, sawar ta woun o wair jasper na’atube, kumedarin crystal na’atube. 12 ✡ Ezk 48.30-35Iti bar merar ana fur i gagamih naatu manih. Ana etawan awah etei twelve naatu tounamatar etei twelve nati awahimaim, naatu nati etawanamaim i Israel sabuw hai big twelve wabih i hikirum. 13 Naatu etawan tounu i veya eyeyene hiya, etawan tounu i oyawane, tounu torene, tounu veya ere’erene. 14 Bar merar gagamin ana faf i twelve naatu ana wabat etei twelve tafahimaim hiwowab, nati’imaim Lamb ana tur gewasin abarayah wabih.
15 ✡ Ezk 40.3; Rev 11.1Tounamatar ayu iu’uwu, umanamaim i fufunen ana isik gold bai bar merar etawan, naatu bar merar ana fur fufunen isan. 16 Tounamatar re na fufun i’itin tainin rororon etei i ta’imon, ana manin naatu ana tayabar i hairi ta’imon, anayabin tainin rounane ana manin isan fufufun 2,400 kilometres. Naatu tainin roun ana tayabar isan fufufun auman i 2, 400 kilometres 17 Imaibo ana faf fufun ana badowanin* o manin i’itin i at tanabat taniyab tanan etei 60 metres na’atube. 18 ✡ Isa 54.11-12Bar merar ana faf i kabay wabin jasper imaim hifaf, naatu bar merar tutufin etei ana itin i goldawat, matan diridirin kiyam na’atube. 19 Bar merar ana faf an ana wabat i kabay gewasih yumatah ta ta imaim hi’abur. Ana wabat wantoro’ot i kabay wabin jasper, bairou’abin saphire, baitounin i agate,† NIV Bible imaim chalcedony hikirum. baikwafi’inin i emarod. 20 bai five i onyx‡ NIV Bible imaim sardonex hikirum. bai six i kanerian, bai seven karisorait, bai eight i berer, bai nine i tofas, bai ten i kalisedoni§ NIV Bible imaim chrysoprase hikirum. bai eleven jesinet,* Good News Bible imaim turquoise teo. bai twelve ametis. 21 Etawan etei twelve i kabay biyah mudid imaim hiya, naatu etawan ta’ita’imon etei i kabay biyah mudidimaim† pearl hi’abur, ef gagamin i gold akisin hirab kiyam na’atube.
22 Bar merar gagamin wanawanan Tafaror Bar men aitin, anayabin God fairin naatu Lamb taiyuwih i Tafaror Bar. 23 ✡ Isa 60.19-20; Rev 22.5Bar merar men ekokok veya, o sumar tafanamaim nararan, anayabin God ana bonamanamarin marakaw ebitin, naatu Lamb i ana ramef. 24 ✡ Isa 60.3, 5Tafaram tutufin boro i ana marakawinamaim hinaremor naatu tafaram hai aiwob boro hai guguw hinabow wanawanan hinarun. 25 ✡ Isa 60.11Etawan awah boro mar etei bobotawiyen hina’in, boro men ta hinahir, anayabin nati’imaim boro aurin gugumin en. 26 Tafaram ana gewasin naatu ana baibifa’en sawar boro hinabow bar merar wanawanan hinarun. 27 ✡ Isa 52.1; Ezk 44.9; 1Cor 6.9-10Naatu sawar men rousouwin na’atube sabuw iyabowat biya’ohow ana gubagub naatu baifufuwen ana gubagub auman tema’am boro men hinarun. Baise iyabowat wabih Lamb ana bukamaim hikikirum akisih boro hinarun.

- Revelation
- <
- 21
- >

✡21.1: Isa 65.17; 2Pet 3.13

✡21.2: Isa 52.1; 61.10; Hib 11.16; 12.22; Rev 3.12

✡21.3: Lev 26.11-12; Ezk 37.27; Zec 2.10; 2Cor 6.16

✡21.4: Isa 35.10; 65.19; Rev 7.17

✡21.5: 2Cor 5.17

✡21.6: Isa 55.1; Jer 2.13; Jn 7.37; Rev 1.8, 17; 22.17

✡21.7: 2Sa 7.14; 1Ch 17.13; Psa 89.26-27

✡21.8: Mat 25.41; Rev 20.15; 22.15

✡21.10: Ezk 40.2

✡21.11: Isa 60.1-2, 19

✡21.12: Ezk 48.30-35

✡21.15: Ezk 40.3; Rev 11.1

*21.17: o manin

✡21.18: Isa 54.11-12

†21.19: NIV Bible imaim chalcedony hikirum.

‡21.20: NIV Bible imaim sardonex hikirum.

§21.20: NIV Bible imaim chrysoprase hikirum.

*21.20: Good News Bible imaim turquoise teo.

†21.21: pearl

✡21.23: Isa 60.19-20; Rev 22.5

✡21.24: Isa 60.3, 5

✡21.25: Isa 60.11

✡21.27: Isa 52.1; Ezk 44.9; 1Cor 6.9-10

© 2009 anonymous